முதல் இரு நாள்களிலும் தாலுகா மற்றும் மாவட்டத் தலைநகரங்களில் ஆர்ப்பாட்டத்தில் ஈடுபட்ட ஜாக்டோ-ஜியோ கூட்டமைப்பினர் திங்கள்கிழமை முதல் தங்கள் போராட்டத்தைத் தீவிரப்படுத்தியுள்ளனர். அன்றைய தினம் மாவட்ட ஆட்சியர் அலுவலகத்தை முற்றுகையிட்டு போராட்டம் நடத்திய இவர்கள் நேற்று சாலை மறியலில் ஈடுபட்டனர். ராமநாதபுரத்தில் 700-க்கும் மேற்பட்ட ஆசிரியர்கள், அரசு ஊழியர்கள் தங்கள் நெற்றிகளில் நாமம் போட்டுக் கொண்டு சாலை மறியலில் ஈடுபட்டனர். பின்னர் அவர்களை காவல்துறையினர் கைதுசெய்தனர்.